Document ID: 31993R3567

KOMISSION ASETUS (EY) N:o 3567/93,
annettu 21 päivänä joulukuuta 1993,
maataloustuotteiden nimikkeistöstä vientitukea varten annetun neuvoston asetuksen (ETY) N:o 3846/87 liitteen muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna komission asetuksella (ETY) N:o 2193/93(2), ja erityisesti sen 13 artiklan, sekä maataloustuotteiden yhteisestä markkinajärjestelystä annettujen muiden asetusten vastaavat säännökset,
sekä katsoo, että
komission asetuksessa (ETY) N:o 3846/87(3), sellaisena kuin se on viimeksi muutettuna asetuksella (EY) N:o 3198/93(4), säädetään tukinimikkeistön 1 päivänä tammikuuta vuosittain voimaan tulevan täydellisen toisinnon julkaisemisesta maataloustuotteiden vientimenettelyistä annetuilla asetuksilla vahvistettujen säännösten mukaisena(5),
on välttämätöntä ottaa huomioon yhdistetyn nimikkeistön muutokset, jotka on tehty tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2551/93 liitteen I muuttamisesta 10 päivänä elokuuta 1993 annetulla komission asetuksella (ETY) N:o 2658/87(6), jota sovelletaan 1 päivästä tammikuuta 1994,
yksinkertaistamistoimenpiteiden mukaisesti olisi poistettava suurin osa niistä tukinimikkeistön riveistä, joiden osalta tukea ei ole vahvistettu, ja
tässä asetuksessa säädetyt toimenpiteet ovat kaikkien kyseisten hallintokomiteoiden lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3846/87 liite tämän asetuksen liitteellä.
2 artikla
Tämä asetus tulee voimaan 1 päivänä tammikuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1993.

Labels: 3
6